૧૯૬૦માં ગુજરાતની સ્થાપના બાદ ગુજરાતમાં કૉંગ્રેસની સરકાર આવી, અલગ અલગ મુખ્યપ્રધાનોનાં નેતૃત્ત્વમાં કૉંગ્રેસની સરકારોએ ગુજરાતનો વિકાસ સતત કર્યો છે. એ રિફાઈનરી હોય કે રોડ, રસ્તાની વાત હોય દરેક સ્તરે ૧૯૯૦ સુધી વિકાસની ગતિ ચાલુ જ રહી હતી. બાદમાં બિન કૉંગ્રેસી સરકાર આવી એટલે ધીરે ધીરે ગુજરાતનાં માલિક લોકોનાં બદલે બે – ચાર ઉદ્યોગપતિઓ થવા લાગ્યા. શિક્ષણ એક વેપાર થઈ ગયો, આરોગ્યની સેવાઓ કથળતી ગઈ, સરકારી લાખો હેકટર જમીનો ઉદ્યોગપતિઓને લીઝ પર અપાતી ગઈ. આમ સામાન્ય પ્રજાના ચહેરા પરથી ખુશીનાં બદલે ટેન્શન આવતું ગયું. કોઈને કોઈ પ્રકારે લોકોને પરેશાની વેઠવાનો વારો આવ્યો છે. આ ચૂંટણીમાં અમે જે ચૂંટણી ઢંઢેરો બહાર પાડીશું તે અમારું વિઝન હશે. તેમાં અમે ખેડૂતોનાં દેવાં માફી, યુવાનોને રોજગાર અથવા બેકારી ભથ્થુ, શિક્ષણનું અને આરોગ્યનું સ્તર સુધારવા પર ભાર મૂકવા સહિતનાં મુદ્દાઓનો સમાવેશ કરી રહ્યા છીએ.